《大水叹五首 其五》
清代·沈树本

吾皇仁如天，湛恩垂涣汗。旧税与新租，全蠲岂惟半。

小民一岁间，县门踪迹断。奈何奉行者，天语敢轻玩。

公然肆追呼，不顾人愁叹。况此遭凶荒，岂能免逋窜。

长歌《舂陵行》，千载思浪漫。元结称浪叟，亦称漫叟，《舂陵行》，

作者简介：浙江归安人，字厚馀。康熙五十一年进士。官编修。工诗，喜奖进后学。有《德本录》、《舱翁诗集》、《湖州诗摭》。